pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดูเลย! บัตรเครดิต-บัตรเดบิตมียอดผิดปกติต้องทำไง?
วันศุกร์ที่ 24 กุมภาพันธ์ 2566
24/02/2566
ดูเลย! บัตรเครดิต-บัตรเดบิตมียอดผิดปกติต้องทําไง?
ดูเลย! บัตรเครดิต-บัตรเดบิตมียอดผิดปกติต้องทําไง?
วันที่ 24 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ย้ําเตือนประชาชนว่า ในปัจจุบันภัยอันตรายในโลกออนไลน์มีหลายรูปแบบด้วยกัน เช่น การหลอกถามข้อมูลส่วนตัวและรหัสผ่านทางโทรศัพท์ การใช้เว็บไซต์ปลอมหลอกเอาข้อมูล การส่งอีเมลแอบอ้างเป็นธนาคาร การแฮกข้อมูลจากแอปพลิเคชันหรือเว็บไซต์ที่ไม่น่าเชื่อถือ อย่างไรก็ตาม จากการตรวจสอบของธนาคารแห่งประเทศไทย พบว่าในช่วงปีที่ผ่านมาสาเหตุของการตัดเงินที่ผิดปกติผ่านบัตรเครดิตและบัตรเดบิตมักเกิดจากการที่มิจฉาชีพสุ่มข้อมูลบัตรและนําไปสวมรอยทําธุรกรรมผ่านร้านค้าออนไลน์ต่างประเทศที่ไม่มีการใช้รหัส OTP (One-Time Password) โดยเริ่มจากจํานวนเงินน้อย ๆ ก่อน แล้วเมื่อพบเลขบัตรที่สามารถใช้งานได้ ก็จะใช้เลขบัตรนั้นทําธุรกรรมที่วงเงินสูงขึ้นต่อไป
นางสาวรัชดา กล่าวว่า ทุกภาคส่วนได้บูรณาการการทํางานเพื่อป้องกันและจัดการกับอาชญากรรมออนไลน์ ซึ่งล่าสุด ธนาคารแห่งประเทศไทย โดยศูนย์คุ้มครองผู้ใช้บริการทางการเงิน ได้ออกคําแนะนําแก่ประชาชน หากพบรายการใช้จ่ายในบัตรเครดิตหรือบัตรเดบิตผิดปกติ โดยที่ไม่ได้ใช้ ให้ดําเนินการดังนี้
1.เก็บหลักฐานรายการผิดปกติ วันเวลา จํานวนเงิน
2.อายัดบัตรเครดิต/เดบิตด้วยตนเองผ่าน Mobile Banking หรือโทรติดต่อคอลเซ็นเตอร์ของธนาคารผู้ออกบัตรหรือสาขาธนาคารเพื่อขออายัดบัตรทันที
3.แจ้งปฏิเสธรายการและให้ข้อมูลหลักฐานรายการที่ผิดปกติ ผ่านคอลเซ็นเตอร์หรือสาขาของธนาคารผู้ออกบัตร
หลังจากนั้น ธนาคารดําเนินการตรวจสอบ หากพบถูกคนร้ายเอาข้อมูลบัตรไปสวมรอยทําธุรกรรม ธนาคารผู้ออกบัตรจะดําเนินการคืนเงินภายใน 5 วันทําการสําหรับบัตรเดบิต ส่วนบัตรเครดิตนั้น ธนาคารจะยกเลิกรายการที่ผิดปกติ โดยไม่ต้องชําระเงิน
"วิธีการป้องกัน แนะนํา 1)ให้ตรวจสอบรายการใช้จ่ายและการเคลื่อนไหวในบัญชีอย่างสม่ําเสมอ 2)หลีกเลี่ยงการผูกบัตรเครดิตบัตรเดบิตกับเว็บไซต์หรือแอปพลิเคชันที่ไม่น่าไว้ใจ เช่น ไม่มีการยืนยันตัวตน ไม่มีการส่ง OTP เพราะเสี่ยงต่อการถูกขโมยข้อมูล 3)จดข้อมูลว่าผูกบัตรใดไว้กับแอปพลิเคชันไหนบ้าง 4)ตั้งวงเงินในบัตรเครดิตบัตรเดบิตเท่าที่จําเป็นกับการใช้จ่าย เพื่อลดโอกาสเกิดความเสียหาย 5)หากพบรายการผิดปกติ ให้รีบติดต่อคอลเซ็นเตอร์หรือสาขาของธนาคารผู้ออกบัตรทันที สอบถามข้อมูลเพิ่มเติมที่ ศูนย์คุ้มครองผู้ใช้บริการทางการเงิน โทร.1213" นางสาวรัชดา กล่าว
รัฐบาลไทย-ข่าวทำเนียบรัฐบาล-ผู้ตรวจทาวันฯ ลงพื้นที่กาญจนบุรี เยี่ยมชมการดำเนินงานของสถานประกอบการที่มุ่งเน้นรักษาสิ่งแวดล้อมตามแนวทางการพัฒนาที่ยั่งยืน
วันศุกร์ที่ 24 กุมภาพันธ์ 2566
24/02/2566
ผู้ตรวจทาวันฯ ลงพื้นที่กาญจนบุรี เยี่ยมชมการดําเนินงานของสถานประกอบการที่มุ่งเน้นรักษาสิ่งแวดล้อมตามแนวทางการพัฒนาที่ยั่งยืน
เยี่ยมชมการดําเนินงานของสถานประกอบการที่มุ่งเน้นรักษาสิ่งแวดล้อมตามแนวทางการพัฒนาที่ยั่งยืน พร้อมดูแลชุมชนโดยรอบโรงงานอุตสาหกรรม ครบทุกมิติ ตามนโยบาย MIND กระทรวงอุตสาหกรรม
เมื่อวันที่ 23 กุมภาพันธ์ 2566 เวลา 09.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม พร้อมด้วยนางสาวอารยา ไสลเพชร อุตสาหกรรมจังหวัดกาญจนบุรี และเจ้าหน้าที่ลงพื้นที่ตรวจเยี่ยมบริษัท สยามคราฟท์อุตสาหกรรม จํากัด (SCGP โรงงานวังศาลา) ประกอบกิจการผลิตกระดาษอุตสาหกรรม ตั้งอยู่พื้นที่ตําบลวังศาลา อําเภอท่าม่วง จังหวัดกาญจนบุรี ดําเนินธุรกิจมุ่งเน้นรักษาสิ่งแวดล้อมตามแนวทางการพัฒนาที่ยั่งยืน ESG 4 Plus หรือ BCG model ปรับปรุงกระบวนการผลิตที่เป็นมิตรต่อสิ่งแวดล้อม เน้นการใช้ทรัพยากรอย่างคุ้มค่าและระบบการจัดการวัสดุเหลือใช้จนเกิดประโยชน์สูงสุด พร้อมดูแลช่วยเหลือสังคมชุมชนโดยรอบโรงงาน และสิ่งแวดล้อมผ่านกิจกรรมต่าง ๆ อาทิ โครงการชุมชนไร้ (like) ขยะ (Zero waste community) โครงการสร้างฝายชะลอน้ํา โครงการพากระดาษกลับบ้าน และโครงการชุมชนปลอดขยะ (Zero Waste) ถังหมักรักษ์โลก โครงการปลูกต้นไม้ในพื้นที่สาธารณะในชุมชน เป็นต้น ขณะนี้ได้ปลูกต้นไม้สะสมแล้วมากกว่า 58,450 ต้น คิดเป็นปริมาณดูดซับคาร์บอน จํานวน 555 ตัน/ปี เป็นการส่งเสริมสังคมที่น่าอยู่ และสร้างสิ่งแวดล้อมยั่งยืน
เวลา 11.00 น. ผู้ตรวจทาวันฯ พร้อมคณะเข้าเยี่ยมชมกลุ่มวิสาหกิจชุมชนหัตถกรรมจักสานบ้านท่าตะคร้อ หมู่ที่ 1 ตําบลท่าตะคร้อ อําเภอท่าม่วง จังหวัดกาญจนบุรี การทําผลิตภัณฑ์จากวัสดุเหลือใช้ Paper Band ซึ่งเป็นการจัดการสิ่งแวดล้อมตามแนวคิดเศรษฐกิจ BCG โดย บริษัท สยามคราฟท์อุตสาหกรรม จํากัด (SCGP โรงงานวังศาลา) ขออนุญาตนํากากอุตสาหกรรมที่ไม่อันตรายออกนอกบริเวณโรงงานอย่างถูกต้องตามกฎหมาย นํามาใช้เป็นวัตถุดิบให้กลุ่มวิสาหกิจชุมชนหัตถกรรมจักสานบ้านท่าตะคร้อ ใช้จักสานและพัฒนาเป็นผลิตภัณฑ์ใหม่ ๆ เช่น กระเป๋าถือสตรี ตะกร้า กล่องใส่ปากกา เป็นต้น ช่วยสนับสนุนการใช้เศษวัสดุจากการผลิตมาเป็นผลิตภัณฑ์ใหม่ตามหลักเศรษฐกิจหมุนเวียน (Circular Economy) เกิดการสร้างรายได้ มูลค่าเพิ่มถึง 400 เท่า และการจ้างงานในชุมชนโดยรอบโรงงาน
ผู้ตรวจทาวันฯ ได้ชื่นชมการดําเนินธุรกิจของบริษัท สยามคราฟท์อุตสาหกรรม จํากัด (SCGP โรงงานวังศาลา) ที่มุ่งเน้นรักษาสิ่งแวดล้อมตามแนวทางการพัฒนาที่ยั่งยืน พร้อมดูแลชุมชนโดยรอบโรงงานอุตสาหกรรมอย่างดียิ่งมาตลอด ครบทุกมิติ ตามนโยบาย MIND ทั้งนี้ มอบหมายให้สํานักงานอุตสาหกรรมจังหวัดกาญจนบุรี ร่วมให้คําปรึกษาเพื่อพัฒนาวิธีการย้อมสีจากธรรมชาติ การขอรับรองมาตรฐานผลิตภัณฑ์ชุมชน (มผช.) พร้อมส่งเสริมด้านการตลาดต่อไป
รัฐบาลไทย-ข่าวทำเนียบรัฐบาล-รฟม. ลงพื้นที่ติดตามความก้าวหน้างานก่อสร้าง โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนภิเษก)
วันพฤหัสบดีที่ 23 กุมภาพันธ์ 2566
รฟม. ลงพื้นที่ติดตามความก้าวหน้างานก่อสร้าง โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนภิเษก)
.....
นายบารมินทร์ เจริญพานิช ผู้อํานวยการฝ่ายบริหารงานก่อสร้าง 1 และนายวัชรพล คงสวัสดิ์ ผู้อํานวยการฝ่ายบริหารงานก่อสร้าง 2 การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมในฐานะกรรมการตรวจรับพัสดุ พร้อมด้วยคณะกรรมการตรวจรับพัสดุ ลงพื้นที่ติดตามความก้าวหน้าการก่อสร้างโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) บริเวณสถานีวชิรพยาบาลและสถานีบางขุนพรหม รวมถึงติดตามงานขุดค้นทางโบราณคดี งานสํารวจสาธารณูปโภค บริเวณสถานีวงเวียนใหญ่ จากนั้นเดินทางไปตรวจเยี่ยมการก่อสร้างที่บริเวณสถานีครุใน ซึ่งการดําเนินงานต่างๆ เป็นไปอย่างเรียบร้อย ตามแผนงานที่ รฟม. กําหนดไว้ ทั้งนี้ ได้เน้นย้ําให้ผู้ปฏิบัติงานทุกคนปฏิบัติตามมาตรการด้านความปลอดภัยในการก่อสร้าง รวมถึงมาตรการป้องกันและแก้ไขผลกระทบสิ่งแวดล้อมอย่างเคร่งครัดต่อไป
ท่านที่สนใจสามารถติดตามสอบถามข้อมูลโครงการฯ ได้ที่ Facebook โครงการรถไฟฟ้าสายสีม่วง ช่วงเตาปูน - ราษฎร์บูรณะ และ Line @mrtpurpleline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
รัฐบาลไทย-ข่าวทำเนียบรัฐบาล-ด่วน! รับจำนวนจำกัด อบรมติดตั้งถังสำรองน้ำ ฝึกจบ มีงาน มีรายได้สูงถึง  20,000 บาท ต่อเดือน
วันเสาร์ที่ 25 กุมภาพันธ์ 2566
ด่วน! รับจํานวนจํากัด อบรมติดตั้งถังสํารองน้ํา ฝึกจบ มีงาน มีรายได้สูงถึง  20,000 บาท ต่อเดือน
กระทรวงแรงงาน โดยกรมพัฒนาฝีมือแรงงาน ร่วมกับ บริษัท พรีเมียร์ โพรดักส์ จํากัด (มหาชน) รับสมัครผู้ที่สนใจเข้ารับการฝึกอบรมหลักสูตรการติดตั้งถังสํารองน้ํา ถังดักไขมันและปั๊มน้ําอัตโนมัติสําหรับที่อยู่อาศัย เรียนจบรับวุฒิบัตร พร้อมขึ้นทะเบียนช่างหางานทันที
รัฐบาลไทย-ข่าวทำเนียบรัฐบาล-ก.แรงงาน ร่วมกับ สน. พระราชวัง กวาดล้างต่างด้าวแย่งงานคนไทย “ปากคลองตลาด”
วันศุกร์ที่ 24 กุมภาพันธ์ 2566
24/02/2566
ก.แรงงาน ร่วมกับ สน. พระราชวัง กวาดล้างต่างด้าวแย่งงานคนไทย “ปากคลองตลาด”
รัฐมนตรีว่าการกระทรวงแรงงาน สั่งการกรมการจัดหางาน ลงพื้นที่ปากคลองตลาด ตรวจสอบใบอนุญาตทํางานคนต่างชาติ  เตือนไม่มีใบอนุญาตทํางาน หรือทํางานนอกเหนือสิทธิ มีโทษทั้งนายจ้าง – ลูกจ้าง
วันที่ 24 กุมภาพันธ์ 2566นายสุชาติ ชมกลิ่น รัฐมนตรีว่าการกระทรวงแรงงานสั่งการกรมการจัดหางาน ลงพื้นที่ปากคลองตลาด เพื่อตรวจสอบ ปราบปรามคนต่างชาติที่ลักลอบทํางานโดยผิดกฎหมายและคนต่างชาติที่ไม่ดําเนินการตามมติคณะรัฐมนตรีเมื่อวันที่ 5 กรกฎาคม 2565 ที่นายจ้างนํามาทํางานในสถานประกอบการ โดยมีนายไพโรจน์ โชติกเสถียร อธิบดีกรมการจัดหางานร่วมกับพ.ต.ท.ภาวัต วรรธสุภัทร รอง ผกก.จร รักษาราชการแทน ผกก สน.พระราชวัง นําชุดอํานวยการฯ และเจ้าหน้าที่สํานักงานจัดหางานกรุงเทพมหานครพื้นที่ 8 ลงพื้นที่ตรวจสอบ
นายไพโรจน์ โชติกเสถียร อธิบดีกรมการจัดหางานกล่าวว่า กรมการจัดหางานลงพื้นที่ตรวจสอบการทํางานของแรงงานต่างชาติ ณ พื้นที่ปากคลองตลาด เพื่อตรวจบังคับใช้กฎหมายกับคนต่างชาติที่ไม่มีใบอนุญาตทํางาน ทํางานนอกเหนือสิทธิ โดยเรื่องนี้สืบเนื่องจากที่พล.อ. ประยุทธ์ จันทร์โอชา นายกรัฐมนตรี มีข้อสั่งการให้กระทรวงแรงงานกวาดล้างแรงงานต่างชาติแย่งงานคนไทยอย่างเข้มงวด เพื่อมิให้กระทบต่อโอกาสการมีงานทําของคนไทย และส่งผลต่อความมั่นคงและระบบเศรษฐกิจของประเทศไทย ซึ่งจากการตรวจสอบสถานประกอบการ 7 แห่ง พบคนต่างด้าวไม่มีใบอนุญาต 3 แห่ง จํานวน 7 คน นอกจากนั้นยังตรวจพบต่างด้าวเข็นรถขายของแย่งอาชีพคนไทยอีก 7 คน รวมทั้งสิ้นเป็นต่างด้าวที่ทําผิดกฎหมาย 14 คน จึงได้ควบคุมตัวส่งพนักงานสอบสวน สน. พระราชวัง ดําเนินคดีข้อหาเป็นคนต่างด้าวทํางานโดยไม่มีใบอนุญาตทํางาน รวมทั้งร้องทุกข์กล่าวโทษดําเนินคดีนายจ้างจํานวน 3 แห่ง ข้อหารับคนต่างด้าวทํางาน โดยที่คนต่างด้าวไม่มีใบอนุญาตทํางาน ซึ่งตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม คนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ และนายจ้าง/สถานประกอบการที่รับคนต่างด้าวที่ไม่มีใบอนุญาตทํางานเข้าทํางาน หรือให้คนต่างด้าวทํางานนอกเหนือจากที่มีสิทธิ มีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทํางานเป็นเวลา 3 ปี
“ทั้งนี้ ผู้ที่พบเห็นการจ้างคนต่างชาติทํางานโดยผิดกฎหมาย สามารถแจ้งเบาะแสหรือร้องทุกข์ได้ที่ กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงานชั้น 4 โทร. 023541729 หรือสํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-กรมทางหลวงชนบท ชวนเดินทางรับลมบนถนนสาย ลย.2010 จังหวัดเลย สู่ปลายทางที่โอบล้อมด้วยธรรมชาติ
วันพุธที่ 1 มีนาคม 2566
กรมทางหลวงชนบท ชวนเดินทางรับลมบนถนนสาย ลย.2010 จังหวัดเลย สู่ปลายทางที่โอบล้อมด้วยธรรมชาติ
“อ่างเก็บน้ําห้วยกระทิง” ส่งเสริมการท่องเที่ยวภายในประเทศ ตามนโยบายรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม เชิญชวนประชาชนเดินทางท่องเที่ยวบนถนนทางหลวงชนบทสาย ลย.2010 จังหวัดเลย เข้าสู่แหล่งธรรมชาติอ่างเก็บน้ําห้วยกระทิง ส่งเสริมเศรษฐกิจการท่องเที่ยวภายในประเทศ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
จังหวัดเลย “เมืองแห่งทะเลภูเขา สุดหนาวในสยาม ดอกไม้งามสามฤดู ถิ่นที่อยู่อริยสงฆ์ มั่นคงความสะอาด” เป็นจังหวัดที่มีแหล่งท่องเที่ยวที่น่าสนใจเป็นจํานวนมาก ทช. ขอแนะนําสถานที่ท่องเที่ยวชื่อดังประจําฤดูร้อนของจังหวัดที่อยู่ห่างตัวเมืองเพียง 20 นาที นั่นคือ “อ่างเก็บน้ําห้วยกระทิง” หรืออ่างเก็บน้ําห้วยน้ําหมานที่โอบล้อมไปด้วยป่าไผ่และภูเขาในพื้นที่วนอุทยานหริรักษ์ พร้อมทั้งกิจกรรมล่องแพชมวิว เล่นน้ํา หรือนั่งพักผ่อนดื่มด่ําบรรยากาศได้ทั้งวันกับครอบครัว หากจะนั่งปาร์ตี้กับเพื่อน ๆ ไปพร้อมกับชิมอาหารพื้นบ้านเลิศรส อาทิ ปลากระบอก ปลาเผา โดยกลุ่มแม่บ้านชุมชน รวมถึงสามารถเดินทางมาสัมผัสไอหมอกสะท้อนแดดยามเช้าบนผืนน้ํา หรือชมแสงอาทิตย์ตกยามเย็นได้ในทุกฤดูกาล นอกจากนี้ ขอแนะนําให้ขับรถไปสัมผัสภูบ่อบิด จุดชมวิวที่สูงที่สุดในเมืองเลย ภูป่าเปาะ จุดชมพระอาทิตย์ขึ้นและตก ชมทะเลหมอก มองเห็นวิวภูหอ และภูอื่น ๆ ได้รอบทิศอีกทั้งสามารถลองแวะไปศึกษาเพิ่มเติมความรู้ที่สถานที่เที่ยวเชิงวัฒนธรรมในอําเภอเชียงคาน คือ บ้านพิพิธภัณฑ์ไทดํา แหล่งเรียนรู้วิถีชีวิต วัฒนธรรม ประเพณี ภาษาของชาวไทดํา สําหรับการเดินทางนั้นสะดวกมาก โดยห้วยกระทิง อยู่ห่างจากตัวเมืองเลยเพียงแค่ประมาณ 17 กิโลเมตร ทช. การเดินทางเริ่มต้นจากแยกแขวงทางหลวงเลยที่ 1 ใช้เส้นทางหลวงแผ่นดินหมายเลข 21 สระบุรี - หล่มสัก ประมาณ 13.8 กิโลเมตร จนถึงสามแยก (กม. ที่ 399) ให้เลี้ยวขวาเข้าสู่ถนนทางหลวงชนบทสาย ลย.2010 จะมีป้ายแนะนําสถานที่ท่องเที่ยวอยู่บริเวณต้นทาง จากนั้น มุ่งหน้าตามเส้นทางไปประมาณ 3.5 กิโลเมตร จะถึงแพชุมชนที่คอยให้บริการอยู่หลายร้าน ซึ่งระหว่างทางสามารถแวะเช็กอินที่จุดถ่ายรูปห้วยกระทิงได้อีกด้วย
ทั้งนี้ ทช. ขอให้ประชาชนเดินทางท่องเที่ยวบนถนนทางหลวงชนบทอย่างมั่นใจ และโปรดสังเกตป้ายจราจร เพื่อความปลอดภัยในการสัญจรของท่าน สามารถสอบถามข้อมูลเพิ่มเติม
รัฐบาลไทย-ข่าวทำเนียบรัฐบาล-บสย. แต่งตั้ง ผู้บริหารระดับสูง มีผล 1 มีนาคม 2566
วันอังคารที่ 28 กุมภาพันธ์ 2566
28/02/2566
บสย. แต่งตั้ง ผู้บริหารระดับสูง มีผล 1 มีนาคม 2566
บรรษัทประกันสินเชื่ออุตสาหกรรมขนาดย่อม (บสย.) แต่งตั้งผู้บริหารระดับสูง ดํารงตําแหน่ง รองผู้จัดการทั่วไป มีผลตั้งแต่วันที่ 1 มีนาคม 2566 เป็นต้นไป
บรรษัทประกันสินเชื่ออุตสาหกรรมขนาดย่อม (บสย.) แต่งตั้งผู้บริหารระดับสูง ดํารงตําแหน่ง รองผู้จัดการทั่วไป มีผลตั้งแต่วันที่ 1 มีนาคม 2566 เป็นต้นไป ดังนี้
1.นายศิษฎ์ วงศาริยะ ผู้อํานวยการอาวุโส สํานักกรรมการและผู้จัดการทั่วไป เป็น รองผู้จัดการทั่วไป สายงานสนับสนุน รับผิดชอบการขับเคลื่อนธรรมาภิบาลในองค์กร GRC : Corporate Governance การกํากับดูแลกิจการ Risk Management การบริหารความเสี่ยง และ Compliance การปฎิบัติงานให้เป็นไปตามระเบียบ ตามนโยบายและยุทธศาสตร์ให้สอดคล้องกับแผนกลยุทธ์และเป้าหมายองค์กร สําเร็จการศึกษาปริญญาโท สาขาการจัดการภาครัฐและเอกชนมหาบัณฑิต สถาบันบัณฑิตพัฒนบริหารศาสตร์
2. นายกิตติพงษ์ บุรณศิริ ผู้อํานวยการอาวุโส ฝ่ายพัฒนาและบริหารผลิตภัณฑ์ เป็น รองผู้จัดการทั่วไป สายงานกลยุทธ์และผลิตภัณฑ์ รับผิดชอบด้านการกําหนดกลยุทธ์ ผลิตภัณฑ์ Business Transformation กํากับดูแลการดําเนินงานให้สอดคล้องกับนโยบายภาครัฐ และผู้มีส่วนได้เสีย สําเร็จการศึกษา ปริญญาโท สาขาวิทยาศาสตรมหาบัณฑิต (เศรษฐศาสตร์) มหาวิทยาลัยเกษตรศาสตร์
3. นายวุฒิพันธุ์ ปริดิพันธ์ ผู้อํานวยการอาวุโส ฝ่ายวิเคราะห์ค้ําประกันสินเชื่อ เป็น รองผู้จัดการทั่วไป สายงานปฏิบัติการ รับผิดชอบ การบริหารกลุ่มลูกหนี้ กําหนดกลยุทธ์สายงานปฎิบัติการให้สอดคล้องกับวัตถุประสงค์เชิงกลยุทธ์ เป้าหมายองค์กรและแผนกลยุทธ์ธุรกิจ สําเร็จการศึกษาปริญญาโท บริหารธุรกิจมหาบัณฑิต (MBA) มหาวิทยาลัยรามคําแหง
การแต่งตั้งผู้บริหารระดับสูง เป็นไปตามกลยุทธ์การบริหารงาน ตามแผนบริหารผู้สืบทอดตําแหน่งของ บสย. ตามยุทธศาสตร์ ปี 2566 สร้างการเติบโตจากภายใน เพื่อก้าวสู่วัฒนธรรมองค์กรใหม่ บสย. ตามนโยบาย 3Ns ได้แก่ 1.New Engine 2. New Business Model และ 3.New Culture โดยจะทํางานแบบบูรณาการความร่วมมือทั้งภายในและภายนอก ตามกลยุทธ์ 4Ps และ 1D ได้แก่ 1.Product พัฒนาผลิตภัณฑ์ 2.Partnership เพิ่มคู่ค้า พัฒนารูปแบบทางธุรกิจ (Business Model) พัฒนารูปแบบ Digital Platform ร่วมกับพันธมิตร และการพัฒนา Ecosystem Model 3. การเข้าถึงลูกค้าผ่าน Digital Platform และ 4. Planet ปัจจัยยั่งยืน ESG และ D : Debt Management กลยุทธ์การบริหารจัดการหนี้ ซึ่งทั้ง 3 ท่านจะร่วมกันขับเคลื่อน บสย. สู่เป้าหมาย TCG Fast & First รวดเร็ว รอบคอบ ที่หนึ่งในใจ SMEs
รัฐบาลไทย-ข่าวทำเนียบรัฐบาล-เตือนพ่อค้าแม่ค้า ระวังกลโกง ปลอมสลิปโอนเงินผ่านมือถือ แนะตรวจสอบเทียบกับยอดแจ้งเตือนจากธนาคารทุกครั้ง หรือสแกน QR Code บน E-slip เพื่อความชัวร์
วันเสาร์ที่ 25 กุมภาพันธ์ 2566
25/02/2566
เตือนพ่อค้าแม่ค้า ระวังกลโกง ปลอมสลิปโอนเงินผ่านมือถือ แนะตรวจสอบเทียบกับยอดแจ้งเตือนจากธนาคารทุกครั้ง หรือสแกน QR Code บน E-slip เพื่อความชัวร์
เตือนพ่อค้าแม่ค้า ระวังกลโกง ปลอมสลิปโอนเงินผ่านมือถือ แนะตรวจสอบเทียบกับยอดแจ้งเตือนจากธนาคารทุกครั้ง หรือสแกน QR Code บน E-slip เพื่อความชัวร์
วันที่ 25 ก.พ.66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ปัจจุบันพบมิจฉาชีพหลอกลวงประชาชน โดยเฉพาะกลุ่มพ่อค้าแม่ค้า ด้วยการปลอมสลิปโอนเงินผ่านแอปพลิเคชั่นธนาคารผ่านโทรศัพท์มือถือ ซึ่งที่ผ่านมามีผู้เสียหายหลายรายในหลายพื้นที่ จึงขอให้ประชาชนโดยเฉพาะกลุ่มพ่อค้าแม่ค้า ได้ใช้ความระมัดระวัง
ทั้งนี้ กลวิธีการหลอกลวงของมิจฉาชีพมีหลากหลายกลวิธี รวมถึงมีการซื้อขายโปรแกรมแก้ไขข้อมูลสลิปโอนเงินบนแอปฯธนาคาร เพื่อปลอมสลิปการโอนเงิน ซึ่งข้อมูลบนสลิปปลอมดังกล่าว ดูคล้ายกับสลิปที่มีการโอนเงินจริง ไม่ว่าจะเป็น ชื่อผู้รับโอน วันที่ เวลา และจํานวนเงิน เมื่อแสดงให้กับพ่อค้าแม่ค้าหลังทําการซื้อขายแล้ว หากไม่ตรวจสอบอย่างรัดกุม ก็อาจจะโดนหลอกด้วยสลิปปลอมได้
น.ส.ไตรศุลี กล่าวว่า สําหรับพฤติกรรมของมิจฉาชีพรูปแบบนี้ มักหลอกซื้อสินค้าราคาแพงที่สามารถขายต่อได้ เช่น โทรศัพท์มือถือ อุปกรณ์คอมพิวเตอร์ รวมถึงซื้อสินค้าทั้งอุปโภคและบริโภคในจํานวนมาก โดยมักแสดงท่าทางเร่งรีบหลังหลอกโอนเงินและแสดงสลิปปลอม เพื่อให้ผู้ค้าไม่มีเวลาในการตรวจสอบ ว่าได้มีการโอนเงินจริงหรือไม่ ยิ่งร้านค้าที่ไม่ได้ใช้บริการแจ้งเตือนการโอนเงินของธนาคาร ก็จะยิ่งเพิ่มช่องทางให้ถูกกลอกโดยง่าย
น.ส.ไตรศุลี กล่าวว่า พ่อค้าแม่ค้าสามารถป้องกันการถูกหลอกลวงได้ด้วยการใช้บริการแจ้งเตือนของธนาคาร ซึ่งจะแจ้งเตือนเมื่อมียอดเงินเข้าบัญชี สามารถนําไปเทียบยอดเงินกับสลิปได้ โดยควรตรวจสอบทุกครั้งหลังได้รับการโอนเงิน รวมถึง สแกน QR CODE บนสลิปโอนเงินแบบ E-Slip เพื่อตรวจสอบ ชื่อผู้โอน จํานวนเงิน วันและเวลาที่โอนเงินได้ หากยอดเงินไม่ตรง หรือไม่สามารถตรวจสอบได้ ตั้งข้อสงสัยไว้ก่อนเลยว่าเป็นสลิปปลอม พร้อมกันนี้ ยังควรสังเกตความละเอียดของตัวเลขหรือตัวหนังสือ หากเป็นสลิปปลอม แบบของตัวหนังสือบนสลิปในส่วนของชื่อผู้โอน จํานวนเงิน วันที่ เวลา อาจจะเป็นตัวหนังสือคนละแบบ หรือความหนา บางของตัวอักษรจะไม่เท่ากัน
น.ส.ไตรศุลี กล่าวว่า หากประชาชนพบพฤติกรรมการหลอกลวงในลักษณะดังกล่าว ขอให้แจ้งเจ้าหน้าที่ตํารวจดําเนินการ ผู้ที่กระทําหรือใช้สลิปปลอม ถือว่ามีความผิดฐานฉ้อโกง ทั้งการแสดงข้อความอันเป็นเท็จและการปกปิดข้อความจริง โดยความผิดฐานฉ้อโกงตามประมวลกฎหมายอาญามาตรา 341 ต้องระวางโทษจําคุกไม่เกิน 3 ปี หรือปรับไม่เกิน 6 หมื่นบาท หรือทั้งจําทั้งปรับ
รัฐบาลไทย-ข่าวทำเนียบรัฐบาล-รับสมัครที่ปรึกษาผู้ตรวจราชการ เปิดโอกาสประชาชนตรวจสอบหน่วยงานรัฐ
วันอังคารที่ 28 กุมภาพันธ์ 2566
รับสมัครที่ปรึกษาผู้ตรวจราชการ เปิดโอกาสประชาชนตรวจสอบหน่วยงานรัฐ
วันอังคารที่ 28 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลเปิดโอกาสให้ประชาชนมีส่วนร่วมในการตรวจสอบการทํางานของหน่วยงานรัฐ
โดยเปิดรับสมัครผู้มีความรู้และประสบการณ์ใน 4 ด้าน คือ ด้านเศรษฐกิจ สังคม สิ่งแวดล้อม และวิชาการ
เข้ารับการสรรหาเป็น “ที่ปรึกษาผู้ตรวจราชการภาคประชาชน” ติดตามการปฏิบัติราชการให้มีประสิทธิภาพ
คุ้มค่า โปร่งใส ตามกฎหมายว่าด้วยการบริหารจัดการบ้านเมืองที่ดี ในพื้นที่ 34 จังหวัด ด้านละไม่เกิน 3 คน
มีวาระการดํารงตําแหน่ง 3 ปี คุณสมบัติคือ ต้องอยู่อาศัยในจังหวัดนั้น ๆ ไม่น้อยกว่า 3 ปี ไม่เป็นข้าราชการ
เจ้าหน้าที่หน่วยงานรัฐ ผู้ดํารงตําแหน่งทางการเมือง ที่ปรึกษาหรือเจ้าหน้าที่พรรคการเมือง
สมาชิกสภาท้องถิ่น หรือผู้บริหารท้องถิ่น ผู้สนใจสมัครได้ถึงวันที่ 16 มี.ค.2566 ดูรายละเอียดที่เว็บไซต์
www.opm.go.th
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เข้าร่วมงานสัมมนา Carbon Accounting: Observation from Space
วันพุธที่ 22 กุมภาพันธ์ 2566
รองปลัดกระทรวงเกษตรและสหกรณ์เข้าร่วมงานสัมมนา Carbon Accounting: Observation from Space
รองปลัดกระทรวงเกษตรและสหกรณ์เข้าร่วมงานสัมมนา Carbon Accounting: Observation from Space
เมื่อวันพุธที่ 22 กุมภาพันธ์ 2566 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้เข้าร่วมงานสัมมนา Carbon Accounting: Observation from Space โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีเปิดการสัมมนาฯ และกล่าวปาฐกถาในหัวข้อ นโยบายและการขับเคลื่อนการปฏิบัติงานด้านการเปลี่ยนแปลงสภาพภูมิอากาศของไทย เพื่อบรรลุเป้าหมาย Carbon Neutrality และ Net Zero GHG Emission พร้อมด้วย นายปกรณ์ อาภาพันธุ์ผู้อํานวยการสํานักงานพัฒนาเทคโนโลยีอวกาศและภูมิสารสนเทศ (องค์การมหาชน):GISTDA นายบุญญนิตย์ วงศ์รักมิตร ผู้ว่าการการไฟฟ้าฝ่ายผลิตแห่งประเทศไทย หม่อมหลวงดิศปนัดดา ดิศกุล ประธานเจ้าหน้าที่บริหาร มูลนิธิแม่ฟ้าหลวง ในพระบรมราชูปถัมภ์ นายเกียรติชาย ไมตรีวงษ์. ผู้อํานวยการ องค์การบริหารจัดการก๊าซเรือนกระจก และผู้เชี่ยวชาญในระดับนานาชาติ ร่วมการสัมมนาในครั้งนี้
การจัดงานสัมมนาดังกล่าว มีวัตถุประสงค์เพื่อถ่ายทอดองค์ความรู้การใช้เทคโนโลยีอวกาศจาก Earth Observation Satellite ในการวัดค่า Carbon จากพืช ให้แก่ผู้เข้าร่วมจากภาครัฐ ภาคเอกจากหน่วยงานที่เกี่ยวข้อง และผู้สนใจ
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ สั่งเร่งผลักดันและส่งเสริม E-Commerce  ให้ช่วยขับเคลื่อนการเจริญเติบโตทางเศรษฐกิจของประเทศ
วันอาทิตย์ที่ 26 กุมภาพันธ์ 2566
26/02/2566
​โฆษกรัฐบาลเผย นายกฯ สั่งเร่งผลักดันและส่งเสริม E-Commerce  ให้ช่วยขับเคลื่อนการเจริญเติบโตทางเศรษฐกิจของประเทศ
รับทราบแนวโน้มธุรกิจขนส่งพัสดุในปี 2566 ที่ธุรกิจเติบโตกว่า 18 % มูลค่า 1.15 แสนล้านบาท
วันนี้ (26 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมสนับสนุน ธุรกิจ E-Commerce เพื่อเป็นแรงหนุน เพิ่มโอกาสเพื่อการเติบโตของเศรษฐกิจของประเทศ หลังรับทราบรายงานการประเมินธุรกิจขนส่งพัสดุในปี 2566 มีแนวโน้มเติบโตดีต่อเนื่องที่ 18% ด้วยมูลค่า 1.15 แสนล้านบาท
โฆษกประจําสํานักนายกรัฐมนตรี กล่าวว่า จากการวิเคราะห์ของ ttb analytics ธุรกิจขนส่งพัสดุ เป็นธุรกิจที่เติบโตอย่างรวดเร็วในช่วง 5 ปีที่ผ่านมา โดยในปี 2561-2562 ธุรกิจขนส่งพัสดุมีมูลค่าในตลาดราว 4.6 หมื่นล้านบาท เติบโตเฉลี่ย 15% ต่อปี จากการขยายตัวของตลาด E-Commerce ด้านการค้าปลีกและค้าส่งที่เติบโตกว่า 90% ประกอบกับปัจจัยด้านเทคโนโลยีที่เข้ามามีบทบาทในชีวิตประจําวันส่งผลต่อพฤติกรรมของผู้บริโภค และแรงสนับสนุนจากภาครัฐในการเสริมทักษะความรู้ และงบประมาณ นอกจากนี้ที่ในช่วงสถานการณ์โควิด-19 ช่วงปี 2563-2564 การซื้อขายสินค้าออนไลน์มีเพิ่มมากขึ้น ส่งผลให้ธุรกิจขนส่งพัสดุเติบโตกว่า 30% โดยมีมูลค่าตลาดอยู่ที่ 7 หมื่นล้านบาทต่อปี
โฆษกประจําสํานักนายกรัฐมนตรี กล่าวเพิ่มเติมว่า สําหรับในปี 2565 หลังจากสถานการณ์การแพร่ระบาดของโรคโควิด-19 เริ่มคลี่คลาย กิจกรรมทางเศรษฐกิจฟื้นตัวต่อเนื่อง และธุรกิจขนส่งพัสดุยังคงเติบโตดี มีมูลค่าในตลาดราว 9.6 หมื่นล้านบาท จากความชื่นชอบและคุ้นชินกับการซื้อสินค้าผ่านช่องทางออนไลน์ โดย ttb analytics คาดว่า ในปี 2566 ธุรกิจขนส่งพัสดุจะมีมูลค่าถึง 1.15 แสนล้านบาท เติบโต 18% ตามการเติบโตของตลาด E-Commerce ที่เติบโตราว 11% ทําให้เกิดช่องทางใหม่ๆ สําหรับการซื้อขายสินค้า เช่น Live Commerce ผ่านสื่อออนไลน์
“นายกรัฐมนตรีประเมินสถานการณ์ทางเศรษฐกิจอย่างต่อเนื่อง และรับทราบรายงานตัวเลขชี้วัดฯ ในช่วง 5ปีที่ผ่านมา ตลอดจนแนวโน้มของธุรกิจในปี 2566 ซึ่งนายกรัฐมนตรีได้สั่งการหน่วยงานที่เกี่ยวข้องให้สนับสนุนกิจกรรมทางเศรษฐกิจที่ตอบสนองพฤติกรรมของผู้บริโภคที่เปลี่ยนแปลงตามความต้องการของประชาชน เพื่อกระตุ้นการฟื้นตัวด้านเศรษฐกิจในประเทศ โดยในส่วนของตลาด E-Commerce นั้น เป็นส่วนหนึ่งที่รัฐบาลให้ความสําคัญ และสนับสนุน ทั้งนี้ นายกรัฐมนตรีเน้นย้ําว่า การประเมินการเติบโตของตลาดให้เท่าทันพฤติกรรมของผู้บริโภคเป็นเรื่องสําคัญ ธุรกิจที่มีการปรับตัวตามกระแสนิยม สรรหาโอกาส และช่องทางใหม่ๆ อยู่เสมอ จะเป็นผู้ได้เปรียบในการดําเนินธุรกิจ” นายอนุชาฯ กล่าว
รัฐบาลไทย-ข่าวทำเนียบรัฐบาล-SME D Bank ยกขบวน 9 โปรแกรมพัฒนาส่งเสริมการตลาด ตลอดเดือน มี.ค.66 ปูพรมหนุนเอสเอ็มอีไทยทั่วไทย เพิ่มยอดขาย สร้างรายได้ รับกำลังซื้อจากผู้บริโภค
วันศุกร์ที่ 24 กุมภาพันธ์ 2566
24/02/2566
SME D Bank ยกขบวน 9 โปรแกรมพัฒนาส่งเสริมการตลาด ตลอดเดือน มี.ค.66 ปูพรมหนุนเอสเอ็มอีไทยทั่วไทย เพิ่มยอดขาย สร้างรายได้ รับกําลังซื้อจากผู้บริโภค
SME D Bank จัดเต็มเพื่อเอสเอ็มอีไทย ยกขบวนด้าน “การพัฒนา” เสริมแกร่งผู้ประกอบการเอสเอ็มอี ตลอดเดือน มี.ค.2566 เดินหน้า “เติมความรู้คู่เงินทุน” เพิ่มช่องทางการขาย ขยายตลาดรับกําลังซื้อจากผู้บริโภคฟื้นตัว ควบคู่บริการปรึกษาแนะนําพาถึงแหล่งทุน
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank จัดเต็มเพื่อเอสเอ็มอีไทย ยกขบวนด้าน “การพัฒนา” เสริมแกร่งผู้ประกอบการเอสเอ็มอี ตลอดเดือนมีนาคม 2566 เดินหน้า “เติมความรู้คู่เงินทุน” เพิ่มช่องทางการขาย ขยายตลาดรับกําลังซื้อจากผู้บริโภคฟื้นตัว ควบคู่บริการปรึกษาแนะนําพาถึงแหล่งทุน เสริมสภาพคล่องธุรกิจ เติบโตอย่างมีประสิทธิภาพและยั่งยืน ประกอบด้วย
1. เชิญช้อปสินค้าดีราคาลดกระหน่ําจากลูกค้า SME D Bank ในงาน “มหกรรมลดค่าครองชีพ CP” วันที่ 27 ก.พ.– 3 มี.ค.66 ณ จ.นครสวรรค์
2. กิจกรรม “SME D Shopping” คัดสรรของดี ของอร่อย พร้อมโปรเด็ดราคาดีของลูกค้า SME D Bank มาไว้ในงานเดียว วันที่ 10-12 มี.ค.66 ณ ชั้น 1 ลาน Nine square The Nine Center Rama 9
3. บริการปรึกษาแนะนําพาถึงแหล่งทุนคู่พัฒนา ยกระดับเอสเอ็มอีร้านโชห่วยขึ้นแท่นสมาร์ท ในงานสัมมนา “ลดต้นทุน เพิ่มรายได้ สร้างเครือข่าย สู่การเป็นสมาร์ทโชห่วย” วันที่ 14 มี.ค.66 ณ จ.นราธิวาส
4. กิจการอบรม “สร้างแบรนด์ให้ปังได้ด้วยธุรกิจของตัวเอง” สอนเทคนิคทําคอนเทนต์ให้โดนใจกลุ่มเป้าหมาย ปั้นยอดขาย เพิ่มรายได้ โดยผู้เชี่ยวชาญ วันที่ 20 มี.ค.66 ณ ศาลากลาง จ.บึงกาฬ
5. อบรมสัมมนาเสริมสร้างความรู้ความเข้าใจด้านมาตรฐานอุตสาหกรรมเอส (มอก.เอส) วันที่ 22 มี.ค.66 จ.มุกดาหาร, วันที่ 23 มี.ค.66 จ.ร้อยเอ็ด และวันที่ 29 มี.ค.66 จ.นครสววรรค์
6. “SME D Market” ตลาดสุดยอดสินค้าดีจากเอสเอ็มอีลูกค้า SME D Bank และหน่วยงานพันธมิตร วันที่ 23-24 มี.ค.66 ณ สํานักงานใหญ่ อาคาร SME Bank Tower
7. เชิญชมช้อปสินค้านวัตกรรม สินค้าอุปโภคบริโภค และสินค้าชุมชน จากลูกค้า SME D Bank ในงาน “NAC Market 2023” วันที่ 29-31 มี.ค.66 ณ อุทยานวิทยาศาสตร์ประเทศไทย จ.ปทุมธานี
8. บริการ “เติมทุนคู่พัฒนา” เพื่อสมาชิกสภาอุตสาหกรรมแห่งประเทศไทย (ส.อ.ท.) ในงาน “เปิดกล่องของขวัญเพื่อ SMEs ปี 66” วันที่ 1 มี.ค.66 จ.ร้อยเอ็ด , วันที่ 2 มี.ค.66 จ.ยโสธร ,วันที่ 9 มี.ค.66 จ.ลําพูน ,วันที่ 10 มี.ค.66 จ.ลําปาง ,วันที่ 15 มี.ค.66 จ.นครศรีธรรมราช ,วันที่ 22 มี.ค.66 จ.สมุทรสงคราม และวันที่ 29 มี.ค.66 จ.นนทบุรี
9.กิจกรรม Workshop “ชี้ช่องรวยด้วย TikTok” สอนการใช้แพลตฟอร์ม TikTok เพิ่มยอดขายและขยายตลาด สร้างประโยชน์สูงสุดให้ธุรกิจ 14 มี.ค. 66 จ.ภูเก็ต , 16 มี.ค. 66 จ.ชุมพร , 29 มี.ค. 66 จ.นครศรีธรรมราช และ 30 มี.ค. 66 จ.สุราษฎร์ธานี
ทุกกิจกรรมเข้าร่วมได้ฟรี รวมถึง พร้อมรับบริการที่ปรึกษาธุรกิจในโครงการ SME D Coach แนะนําทั้งความรู้ยกระดับธุรกิจครบวงจรและเตรียมพร้อมเข้าถึงแหล่งทุน สมัครเข้าร่วมกิจกรรม หรือสอบถามเพิ่มเติมได้ที่ ฝ่ายพัฒนาและสนับสนุนผู้ประกอบการ โทร.02-265-3775 , 02-265-4100 หรือ Call Center 1357
รัฐบาลไทย-ข่าวทำเนียบรัฐบาล-​รัฐบาลย้ำเตือนคนไทย ทำงานต่างประเทศให้ไปอย่างถูกกฎหมาย เพื่อมีหลักประกันกรณีเจ็บป่วย ประสบอุบัติเหตุ เสียชีวิต
วันจันทร์ที่ 27 กุมภาพันธ์ 2566
27/02/2566
​รัฐบาลย้ําเตือนคนไทย ทํางานต่างประเทศให้ไปอย่างถูกกฎหมาย เพื่อมีหลักประกันกรณีเจ็บป่วย ประสบอุบัติเหตุ เสียชีวิต
​รัฐบาลย้ําเตือนคนไทย ทํางานต่างประเทศให้ไปอย่างถูกกฎหมาย เพื่อมีหลักประกันกรณีเจ็บป่วย ประสบอุบัติเหตุ เสียชีวิต ด้านผู้หลบหนีทํางานในเกาหลีใต้ 28 ก.พ. นี้วันสุดท้ายรายงานตัวกลับไทยโดยสมัครใจก่อนเจอค่าปรับหนัก 30 ล้านวอน
วันที่ 27 กุมภาพันธ์ 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่ยังปรากฏกรณีแรงงานจากไทยได้ลักลอบไปทํางานต่างประเทศอย่างผิดกฎหมายอยู่เป็นจํานวนมาก โดยเฉพาะการเดินทางไปในลักษณะเป็นกรุ๊ปทัวร์แล้วหนีทัวร์ไปทํางานในพื้นที่ต่างๆ ของประเทศปลายทาง รัฐบาลขอย้ําเตือนอีกครั้ง ขอให้ผู้ที่ประสงค์จะไปทํางานต่างประเทศทุกคนให้ไปอย่างถูกกฎหมาย เพื่อให้มีหลักประกัน ไม่ถูกนายจ้างเอารัดเอาเปรียบ ได้รับความคุ้มครองกรณีเจ็บป่วย ประสบอุบัติเหตุ เสียชีวิต หรือประสบเหตุไม่คาดคิดซึ่งสามารถเกิดขึ้นได้ตลอดเวลา
ทั้งนี้ การเดินทางไปทํางานต่างประเทศอย่างถูกกฎหมายสามารถดําเนินการผ่านทั้งกรมการจัดหางาน หรือบริษัทจัดการหางานเอกชนที่มีความน่าเชื่อถือ ขึ้นทะเบียนกับกระทรวงแรงงาน และควรศึกษาสิทธิประโยชน์ความคุ้มครองแรงงานในประเทศจุดหมายที่ต้องการไปทํางาน ซึ่งสํานักประสานความร่วมมือระหว่างประเทศ สํานักงานปลัดกระทรวงแรงงาน ได้จัดทําคู่มือให้คําแนะนําสําหรับแรงงานไทยในประเทศต่าง โดยผู้สนใจสามารถศึกษาข้อมูลได้ตามลิงค์ https://bit.ly/41vRQn9
“การไปทํางานต่างประเทศมีโอกาสที่แรงงานจะประสบเหตุไม่คาดคิด ไม่ว่าจะเป็นอุบัติเหตุ การเจ็บป่วย หรือร้ายแรงถึงขั้นเสียชีวิต ซึ่งหากเดินทางไปอย่างถูกกฎหมายก็จะได้รับความคุ้มครองตามกฎหมายของประเทศนั้นๆ รวมถึงการช่วยเหลือจากทางการไทยเช่นสิทธิตามกองทุนเพื่อช่วยเหลือคนหางานไปทํางานในต่างประเทศ”น.ส.ไตรศุลี กล่าว
น.ส.ไตรศุลี กล่าวว่า สําหรับกรณีที่เกาหลีใต้ ซึ่งเป็นหนึ่งในประเทศที่คนไทยไปทํางานแบบผิดกฎหมายจํานวนมากนั้น วันที่ 28 ก.พ. นี้ จะเป็นวันสุดท้ายที่กระทรวงยุติธรรม เกาหลีใต้ เปิดให้ชาวต่างชาติที่ลักลอบทํางานอย่างผิดกฎหมายสามารถรายงานตัวเพื่อออกจากเกาหลีใต้โดยสมัครใจ โดยสามารถรายงานตัวที่สํานักงานตรวจคนเข้าเมืองหรือผ่านออนไลน์ที่ www.hikorea.go.kr พร้อมกับเอกสารประกอบ ได้แก่ พาสปอร์ต ใบแจ้งการเดินทาง และบัตรโดยสารเครื่องบิน หากเลยเวลาที่กําหนดแล้วและทางการตรวจสอบพบการทํางานงานผิดกฎหมาย จะถูกปรับ 30 ล้านวอน หรือคิดเป็นเงินไทยประมาณ 800,000 บาท และจะถูกเพิ่มความเข้มงวดในการเดินทางกลับเข้าประเทศเกาหลีใต้
ทั้งนี้ ชาวไทยในเกาหลีใต้สามารถสอบถามข้อมูลเพิ่มเติมได้ที่ Immigration Contact Center โทร.1345 (มีล่ามภาษาไทยบริการ) หรือเว็บไซต์ Korea Immigration Service ที่ www.immigration.go.kr
รัฐบาลไทย-ข่าวทำเนียบรัฐบาล-ทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
วันจันทร์ที่ 27 กุมภาพันธ์ 2566
ทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
ทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
วันที่ 7 มกราคม 2566 เวลา 14.30 น. สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พระราชทานพระวโรกาสให้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมคณะผู้บริหาร นําคณะกรรมการดําเนินงานและบริหารจัดการทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา อธิการบดีมหาวิทยาลัย อาจารย์ล่ามภาษามือ และนิสิต นักศึกษา เข้าเฝ้า สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา รับพระราชทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ณ วังศุโขทัย
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงมีพระประสงค์ที่จะส่งเสริมและสนับสนุน นิสิต นักศึกษา โดยพระราชทานทุนการศึกษาด้านศิลปะให้แก่ นิสิต นักศึกษา ระดับปริญญาตรีชั้นปีที่ 2 ที่มีผลการเรียนดี และ ขาดแคลนทุนทรัพย์ หรือเป็นผู้มีทักษะ ในการสร้างสรรค์ผลงาน/นวัตกรรม ที่สามารถต่อยอดความรู้ที่จะนําไปสู่การพัฒนาชุมชน สังคม และประเทศชาติ ให้มีโอกาสศึกษาจนสําเร็จระดับปริญญาตรี จํานวน 5 ทุน โดยทรงมีพระราชวินิจฉัยในขั้นสุดท้าย ดังนี้ (1) นางสาวเมย์นภา รัตนกระจ่าง มหาวิทยาลัยราชภัฏภูเก็ต (2) นางสาวเจตนิพิฐ เมธีพุทธิพงศ์ มหาวิทยาลัยศิลปากร (3) นางสาวภัทราพร เอกศิริ มหาวิทยาลัยราชภัฏบุรีรัมย์ (4) นายธีรภัทร พิมพ์ทอง มหาวิทยาลัยราชภัฏร้อยเอ็ด และ (5) นายวิษณุ แสนย่าง มหาวิทยาลัยกรุงเทพธนบุรี (เป็นนักศึกษาที่มีความบกพร่องทางการได้ยิน)
รัฐบาลไทย-ข่าวทำเนียบรัฐบาล-ยกเว้นค่าธรรมเนียมบริการงานทะเบียนราษฎรผ่านระบบดิจิทัล
วันอังคารที่ 28 กุมภาพันธ์ 2566
28/02/2566
ยกเว้นค่าธรรมเนียมบริการงานทะเบียนราษฎรผ่านระบบดิจิทัล
วันอาทิตย์ที่  26 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้าสู่การเป็นรัฐบาลดิจิทัล โดยเห็นชอบ
ร่างกฎกระทรวงกําหนดการปฏิบัติงานการทะเบียนราษฎรด้วยระบบดิจิทัล (ฉบับที่...) พ.ศ...
ซึ่งเป็นการยกเว้นค่าธรรมเนียมให้แก่ประชาชนที่รับบริการงานทะเบียนราษฎรผ่านระบบดิจิทัล ได้แก่
การแจ้งการย้ายที่อยู่ในสํานักทะเบียนเดียวกัน และการแจ้งย้ายที่อยู่ปลายทาง
การมอบหมายหรือมอบอํานาจให้แจ้งหรือยื่นคําร้องเพื่อดําเนินการตาม พ.ร.บ.การทะเบียนราษฎร
และการคัดหรือคัดและรับรองรายการทะเบียนบ้าน ทะเบียนประวัติ และทะเบียนเกิด
เฉพาะกรณีรายการที่ผู้ขอเป็นเจ้าของข้อมูล ทั้งนี้
เพื่อส่งเสริมให้ประชาชนรับบริการทะเบียนราษฎรผ่านระบบดิจิทัล ลดการใช้เอกสาร
ลดภาระค่าใช้จ่ายและการเดินทางของประชาชนในการเข้ารับบริการ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ตรวจฯ สมพล ลงพื้นที่ตรวจราชการ สอจ. สระแก้ว
วันพฤหัสบดีที่ 23 กุมภาพันธ์ 2566
23/02/2566
ผู้ตรวจฯ สมพล ลงพื้นที่ตรวจราชการ สอจ. สระแก้ว
นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่ตรวจราชการ สอจ. สระแก้ว
เมื่อวันที่ 22 กุมภาพันธ์ 2566 เวลา 13.00 น. นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่ตรวจราชการกรณีปกติ รอบที่ 1 ประจําปีงบประมาณ พ.ศ. 2566 สํานักงานอุตสากรรมจังหวัดสระแก้ว (สอจ.สระแก้ว) โดยมี นายพฤกษ์ ศิโรรัตน์เศรษฐ์ อุตสาหกรรมจังหวัดสระแก้ว หัวหน้ากลุ่ม เจ้าหน้าที่ และเชิญหน่วยงานที่เกี่ยวข้องเข้าร่วมรับการตรวจราชการ ได้แก่ สภาอุตสาหกรรมจังหวัดสระแก้ว นิคมอุตสาหกรรมสระแก้ว และ ธพว.สาขาสระแก้ว
ทั้งนี้ ผู้ตรวจฯ สมพล ได้มอบนโยบาย การขับเคลื่อน MIND 4 มิติ ได้แก่ 1.ความสําเร็จทางธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ พร้อมมีข้อเสนอแนะในประเด็นต่าง ๆ เช่น การเบิกจ่ายงบประมาณ การรับรองอุตสาหกรรมสีเขียว (GI) การตรวจ กํากับ ดูแลโรงงาน และการอํานวยความสะดวกในการพิจารณาอนุญาตฯ รวมทั้งการแก้ปัญหาเรื่องร้องเรียน และเรื่องร้องเรียนซ้ําซาก
รัฐบาลไทย-ข่าวทำเนียบรัฐบาล-รมว.เกษตรฯ เปิดงานวันสหกรณ์แห่งชาติ ประจำปี 2566
วันอาทิตย์ที่ 26 กุมภาพันธ์ 2566
รมว.เกษตรฯ เปิดงานวันสหกรณ์แห่งชาติ ประจําปี 2566
รมว.เกษตรฯ เปิดงานวันสหกรณ์แห่งชาติ ประจําปี 2566 มุ่งมั่นพัฒนาและสร้างความเข้มแข็งภายใต้เศรษฐกิจฐานราก หวังมีส่วนสําคัญต่อการพัฒนาเศรษฐกิจและสังคมของประเทศอย่างยั่งยืน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานเปิดงานวันสหกรณ์แห่งชาติ ประจําปี 2566 เพื่อน้อมรําลึกถึงพระกรุณาธิคุณของพระราชวรวงศ์เธอกรมหมื่นพิทยาลงกรณ์ “พระบิดาแห่งการสหกรณ์ไทย” และเป็นการแสดงถึงความรู้รักสามัคคีและความเป็นน้ําหนึ่งใจเดียวกันของขบวนการสหกรณ์ไทย ณ บริเวณลานพระรูปพระบิดาสหกรณ์ไทย สันนิบาตสหกรณ์แห่งประเทศไทย ซึ่งสหกรณ์ในประเทศไทยก่อตั้งขึ้นโดยการรวมตัวกันของประชาชนในระดับฐานรากเพื่อส่งเสริมเศรษฐกิจและสังคมของสมาชิก โดยวิธีการช่วยเหลือซึ่งกันและกันตามหลักการสหกรณ์ เช่น การมีส่วนร่วมของสมาชิก ความร่วมมือระหว่างสหกรณ์ การเอื้ออาทรต่อชุมชน ซึ่งสอดคล้องกับแนวคิดเศรษฐกิจพอเพียงและมีส่วนสําคัญต่อการพัฒนาเศรษฐกิจและสังคมของประเทศอย่างมาก ทั้งนี้ เศรษฐกิจฐานราก คือระบบเศรษฐกิจของชุมชนท้องถิ่น ที่สามารถพึ่งพาตนเองภายใต้ปรัชญาเศรษฐกิจพอเพียง มีคุณธรรม มีการช่วยเหลือเอื้อเฟื้อซึ่งกันและกัน และเป็นระบบเศรษฐกิจที่เอื้อให้เกิดการพัฒนาด้านต่าง ๆ ในพื้นที่อย่างเข้มแข็งและยั่งยืน นอกจากนี้เศรษฐกิจฐานรากจะต้องมีแนวทางการพัฒนา การจัดการ การสร้างความสัมพันธ์ ทั้งทางเศรษฐกิจและสังคมระหว่างผู้คนในชุมชนท้องถิ่น รวมถึงความจําเป็นพื้นฐานต่าง ๆ สําหรับคนในพื้นที่ ซึ่งสหกรณ์นั้นถือว่าเป็นแนวทางเดียวกับเศรษฐกิจฐานราก เพราะเป็นรวมตัวกันของผู้คนในสังคมเพื่อช่วยเหลือเกื้อกูลกัน
ทั้งนี้ ปัจจุบันสหกรณ์แบ่งออกเป็น 7 ประเภท ประกอบด้วย สหกรณ์การเกษตร สหกรณ์นิคม สหกรณ์ประมง สหกรณ์บริการ สหกรณ์ร้านค้า สหกรณ์ออมทรัพย์ และสหกรณ์เครดิตยูเนี่ยน มีจํานวนสหกรณ์ทั้งสิ้น 6,561 สหกรณ์ แยกเป็นสหกรณ์ภาคการเกษตร (เกษตร ประมง และนิคม) จํานวน 3,391 สหกรณ์ และสหกรณ์นอกภาคการเกษตร (ร้านค้า บริการ ออมทรัพย์ และเครดิตยูเนี่ยน) จํานวน 3,170 สหกรณ์ และมีสมาชิกสหกรณ์รวมประมาณ 11 ล้านคน
“สันนิบาตสหกรณ์ฯ ถือเป็นหัวขบวนของสหกรณ์ไทย โดยร่วมมือกับทุกภาคส่วน เพื่อช่วยกันส่งเสริมให้ประชาชนรับรู้และเข้าใจในวิธีการสหกรณ์ สามารถนําไปใช้ในชีวิตประจําวันได้อย่างจริงจังและต่อเนื่อง และร่วมกันพัฒนาระบบสหกรณ์ให้มีความเข้มแข็งยิ่งขึ้น เพื่อจะได้เป็นกลไกสําคัญในการพัฒนาเศรษฐกิจและสังคมของประเทศอย่างมีประสิทธิภาพ สามารถสร้างชุมชนให้มีความเข้มแข็งนําไปสู่สังคมอยู่เย็นเป็นสุขต่อไป ซึ่งวันนี้เป็นวันครบรอบ 107 ปีการสหกรณ์ไทย และเป็นวันสหกรณ์แห่งชาติ ซึ่งสหกรณ์จะต้องมีพัฒนาขึ้นไปเรื่อย ๆ เพื่อดูแลสมาชิกที่มีถึง 11 ล้านครัวเรือน ให้ได้รับสิทธิประโยชน์ และสามารถดํารงชีวิตอยู่ได้ อย่างไรก็ตาม สมาชิกสหกรณ์เป็นรากฐานของประเทศ กระทรวงเกษตรฯ โดยกรมส่งเสริมการเกษตรและกรมตรวจบัญชีสหกรณ์ ได้ทํางานร่วมกับสันนิบาตอย่างใกล้ชิดในการขับเคลื่อนการดําเนินงาน อาทิ การแก้ไขกฎหมาย เพื่อให้การดําเนินงานสมบูรณ์เพิ่มมากขึ้น สําหรับสหกรณ์ที่มีการทุจริต ได้กําชับว่าคนผิดต้องได้รับการลงโทษ และสิ่งที่สําคัญที่สุดคือการตรวจสอบบัญชี ที่กรมตรวจบัญชีสหกรณ์จะต้องทํางานเข้มข้นมากกว่าเดิม ซึ่งจะช่วยให้การทุจริตลดน้อยลง อย่างไรก็ตาม กระทรวงเกษตรและสหกรณ์จะหาแนวทางในการช่วยเหลือสมาชิกสหกรณ์ให้ได้รับประโยชน์สูงสุด และขอเป็นกําลังใจให้สมาชิกสหกรณ์ทั่วประเทศ จึงขอให้เชื่อมั่นว่าจะทําอย่างเต็มที่แน่นอน” ดร.เฉลิมชัย กล่าว
รัฐบาลไทย-ข่าวทำเนียบรัฐบาล-ความร่วมมือระหว่างไทย-ลาว ในการสร้างความเข้มแข็งและเสถียรภาพในภูมิภาค
วันพฤหัสบดีที่ 23 กุมภาพันธ์ 2566
ความร่วมมือระหว่างไทย-ลาว ในการสร้างความเข้มแข็งและเสถียรภาพในภูมิภาค
​(23 ก.พ. 2566 เวลา 13.00 น.) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายให้ พลเอก สนิธชนก สังขจันทร์ ปลัดกระทรวงกลาโหม ให้การต้อนรับ พลตรี พันแสง บุนพัน
รองหัวหน้ากรมใหญ่เสนาธิการกองทัพประชาชนลาว (เทียบเท่าผู้บัญชาการทหารบก) ณ ห้องพระบารมีปกเกล้า ในศาลาว่าการกลาโหม
โดยปลัดกระทรวงกลาโหมกล่าวต้อนรับรองหัวหน้ากรมใหญ่เสนาธิการกองทัพประชาชนลาว ในโอกาสเดินทางเยือนไทยในฐานะแขกของกองทับบก และยินดีที่จะได้ร่วมหารือเพื่อพัฒนาความร่วมมือระหว่างสองประเทศให้มีความก้าวหน้ามากยิ่งขึ้น สําหรับความสัมพันธ์อันดีของทั้งสองประเทศนั้นมีความร่วมมืออย่างใกล้ชิดในทุกมิติ อาทิ ความร่วมมือในกรอบทวิภาคีและพหุภาคี ความร่วมมือในการพัฒนาพื้นที่ชายแดน การเสริมสร้างเส้นทางคมนาคมเชื่อมโยงกับอนุภูมิภาคและภูมิภาค การแลกเปลี่ยนการเยือนระหว่างผู้นํารัฐบาล
ทั้งนี้ ในห้วง พ.ย. 2566 ไทยจะเป็นเจ้าภาพจัดการประชุมผู้บัญชาการทหารบก กลุ่มประเทศอาเซียน (ASEAN Chief of Armies Multilateral Meeting: ACAMM) ซึ่งนับเป็นโอกาสอันดีในการแลกเปลี่ยนวิสัยทัศน์และสานต่อความร่วมมือระหว่างมิตรประเทศทั้งในด้านความมั่นคง ด้านการพัฒนากําลังพล และด้านการช่วยเหลือประชาชน รวมทั้งเป็นการเสริมสร้างความเข้มแข็งและเสถียรภาพในภูมิภาค เพื่อความเจริญมั่นคงของอาเซียนด้วย
รัฐบาลไทย-ข่าวทำเนียบรัฐบาล-​รมต.นร.ธนกร ลงพื้นที่ราชบุรี เป็นประธานวางแผ่นศิลาฤกษ์ สร้างหอสวดมนต์หลังใหม่ ณ วัดใหญ่นครชุมน์ จ.ราชบุรี ชาวบ้านฝากขอบคุณนายกฯ หนุนโครงการบัตรสวัสดิการแห่งรัฐ
วันพุธที่ 1 มีนาคม 2566
01/03/2566
​รมต.นร.ธนกร ลงพื้นที่ราชบุรี เป็นประธานวางแผ่นศิลาฤกษ์ สร้างหอสวดมนต์หลังใหม่ ณ วัดใหญ่นครชุมน์ จ.ราชบุรี ชาวบ้านฝากขอบคุณนายกฯ หนุนโครงการบัตรสวัสดิการแห่งรัฐ
​รมต.นร.ธนกร ลงพื้นที่ราชบุรี เป็นประธานวางแผ่นศิลาฤกษ์ สร้างหอสวดมนต์หลังใหม่ ณ วัดใหญ่นครชุมน์ จ.ราชบุรี ชาวบ้านฝากขอบคุณนายกฯ หนุนโครงการบัตรสวัสดิการแห่งรัฐ พร้อมเชิญชวนตรวจสอบสิทธิรอบใหม่ล่าสุด เริ่มวันนี้
วันนี้ (1 มีนาคม 2566) นายธนกร วังบุญคงชนะ รัฐมนตรีประจําสํานักนายกรัฐมนตรี เป็นประธานพิธีวางแผ่นศิลาฤกษ์สร้างหอสวดมนต์หลังใหม่ วัดใหญ่นครชุมน์ อ.บ้านโป่ง จ.ราชบุรี โดยมี นายรณภพ เหลืองไพโรจน์ ผู้ว่าราชการจังหวัดราชบุรี ร่วมในพิธีด้วย โอกาสนี้รัฐมนตรีประจําสํานักนายกรัฐมนตรีได้กราบนมัสการพระครูนครเขมกิจ เจ้าคณะตําบลนครชุมน์ – บ้านม่วง เจ้าอาวาสวัดใหญ่นครชุมน์ และคณะสงฆ์
จากนั้นในเวลา เวลา 14.19 น. ณ บริเวณปะรําพิธี รัฐมนตรีประจําสํานักนายกรัฐมนตรี ได้วางศิลาฤกษ์สร้างหอสวดมนต์หลังใหม่ วัดใหญ่นครชุมน์ กราบสักการะองค์พระหลวงพ่อใหญ่ในอุโบสถเก่า อายุกว่า 280 ปี พร้อมกล่าวทักทายประชาชนที่มาร่วมในพิธีด้วย
อนึ่ง วัดใหญ่นครชุมน์ เป็นวัดศูนย์รวมของพระภิกษุสงฆ์ทั้ง 3 ตําบล (ตําบลนครชุมน์ ตําบลบ้านม่วง และตําบลคุ้มพยอม) ซึ่งเป็นวัดที่เก่าแก่สร้างมานาน โดยมีความประสงค์ที่จะสร้างหอสวดมนต์หลังใหม่ เพื่อทําสังฆกรรมตามวินัยของพระภิกษุสงฆ์
นอกจากนี้ นายธนกร ยังเปิดเผยว่า จากการที่ตนลงพื้นที่พบปะพี่น้องประชาชนในหลายๆพื้นที่ที่ผ่านมาพบว่าฟีดแบค บัตรสวัสดิการแห่งรัฐได้รับเสียงชื่นชมเป็นอย่างมาก ซึ่งวานนี้ ที่ประชุมครม. (คณะรัฐมนตรี) ก็ได้มีมติเห็นชอบประชารัฐสวัสดิการใหม่ ให้แก่ผู้มีบัตร และผ่านการตรวจสอบคุณสมบัติ 14.6 ล้านราย เริ่มยืนยันตัวตนวันนี้เป็นวันแรก (1 มีนาคม 2566)
นายธนกร ยังกล่าวต่อว่า สําหรับผู้ลงทะเบียนที่ตรวจสอบผลการพิจารณาคุณสมบัติแล้วพบว่า เป็นผู้ที่ผ่านเกณฑ์การพิจารณาคุณสมบัติ จะต้องยืนยันตัวตน ณ ธนาคารกรุงไทยฯ ธนาคารออมสิน และ ธ.ก.ส. โดยสามารถยืนยันตัวตนได้ตั้งแต่วันที่ 1 มีนาคม 2566 เป็นต้นไป ทั้งนี้ จะต้องนําบัตรประจําตัวประชาชนอเนกประสงค์ (Smart Card) เพื่อใช้ในการยืนยันตัวตนด้วย ณ ธนาคารดังกล่าวตามวันและเวลาทําการของแต่ละธนาคาร
โดยสําหรับผลการตรวจสอบคุณสมบัติของผู้ลงทะเบียนโครงการฯ ปี 2565 ผ่านการตรวจสอบคุณสมบัติ 14,596,820 ราย ไม่ผ่านการตรวจสอบคุณสมบัติ 5,050,421 ราย ซึ่งผู้ลงทะเบียนที่ไม่ผ่านการตรวจสอบคุณสมบัติ อาทิ มีรายได้เกิน 100,000 บาท/ปี มีบัญชีเงินฝากเกิน 100,000 บาท มีบัตรเครดิต มีวงเงินกู้บ้าน/รถ เป็นต้น
“บัตรสวัสดิการแห่งรัฐ หรือ ที่ชาวบ้านมักเรียก บัตรลุงตู่ อยู่ภายใต้โครงการประชารัฐสวัสดิการ เป็นมาตรการช่วยเหลือผู้มีรายได้น้อย ซึ่งขึ้นทะเบียนไว้กับกระทรวงการคลัง เป็นนโยบายที่ท่านนายกฯได้มอบแนวทางไว้มาตั้งแต่ต้น มีเป้าหมายเพื่อช่วยเหลือค่าครองชีพแก่ผู้มีรายได้น้อยให้พ้นจากความยากจน ยกระดับคุณภาพชีวิต ซึ่งได้รับเสียงตอบรับจากประชาชนเป็นอย่างดี มีความโปร่งใสและตรวจสอบได้ ซึ่งคือหัวใจหลักของนโยบายที่ตอบโจทย์ และแก้ปัญหาอย่างตรงจุด” นายธนกร กล่าว
รัฐบาลไทย-ข่าวทำเนียบรัฐบาล-บริษัท ขนส่ง จำกัด เดินหน้าจัดหารถโดยสารพลังงานไฟฟ้าให้บริการประชาชน 12 เส้นทาง รวม 75 คัน คาดได้รถโดยสารใหม่ กุมภาพันธ์ 2567
วันจันทร์ที่ 27 กุมภาพันธ์ 2566
บริษัท ขนส่ง จํากัด เดินหน้าจัดหารถโดยสารพลังงานไฟฟ้าให้บริการประชาชน 12 เส้นทาง รวม 75 คัน คาดได้รถโดยสารใหม่ กุมภาพันธ์ 2567
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคมเปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม มอบนโยบายให้ บริษัท ขนส่ง จํากัด (บขส.) ขับเคลื่อนการจัดหารถโดยสารพลังงานไฟฟ้า ซึ่งเป็นมิตรกับสิ่งแวดล้อมและเป็นการลดการปล่อยก๊าซเรือนกระจก ตลอดจนลดค่าฝุ่น PM 2.5 นั้น ล่าสุดที่ประชุมคณะกรรมการ บขส. มีมติเห็นชอบการจัดหารถโดยสารพลังงานไฟฟ้า (EV) รถโดยสารขนาดใหญ่ มาตรฐาน 1 (ข) ขนาดไม่ต่ํากว่า 36 ที่นั่ง จํานวน 21 คัน เส้นทางเดินรถ 7 เส้นทาง ประกอบด้วย เส้นทางกรุงเทพฯ - คลองลาน กรุงเทพฯ - กําแพงเพชร กรุงเทพฯ - สากเหล็ก พิษณุโลก กรุงเทพฯ - พิษณุโลก กรุงเทพฯ - บุรีรัมย์ กรุงเทพฯ (เอกมัย) - แหลมงอบ และกรุงเทพฯ (จตุจักร) - ตราด กรอบวงเงินงบประมาณ 228.269 ล้านบาท และเห็นชอบการจัดหารถโดยสารพลังงานไฟฟ้า ขนาดเล็ก มาตรฐาน 2 ค ขนาดไม่ต่ํากว่า 27 ที่นั่ง จํานวน 54 คัน เส้นทางเดินรถ 5 เส้นทาง ประกอบด้วย เส้นทาง หมอชิต - สระบุรี รังสิต - มหาวิทยาลัยบูรพา รังสิต - แหลมฉบัง รังสิต - นิคมอุตสาหกรรมบ่อวิน และ รังสิต - มาบตาพุด - ระยอง กรอบวงเงินงบประมาณ 368.732 ล้านบาท โดยระหว่างนี้ บขส. ได้แต่งตั้งคณะกรรมการกําหนดคุณลักษณะ คณะกรรมการกําหนดร่างขอบเขตงาน และคณะกรรมการกําหนดราคากลางเรียบร้อยแล้ว
จากนั้นจะเข้าสู่ขั้นตอนการจัดซื้อจัดจ้าง คาดว่าได้ผู้ชนะการประกวดราคาประมาณเดือนกรกฎาคมนี้ และจะส่งมอบรถโดยสารได้ประมาณเดือนกุมภาพันธ์ 2567 ซึ่งจะเป็นการพัฒนาการให้บริการแก่ประชาชน ตลอดจนคํานึงถึงผลกระทบต่อสิ่งแวดล้อมควบคู่กันไปตามนโยบายกระทรวงคมนาคม
รัฐบาลไทย-ข่าวทำเนียบรัฐบาล-กรมเจ้าท่า จัดประชุมรับฟังความคิดเห็น แผนจัดการมลพิษทางน้ำเนื่องจากน้ำมันและเคมีภัณฑ์ บูรณาการร่วมภาครัฐ ภาคเอกชน ก่อนนำไปสู่การปฏิบัติจริง
วันอังคารที่ 28 กุมภาพันธ์ 2566
กรมเจ้าท่า จัดประชุมรับฟังความคิดเห็น แผนจัดการมลพิษทางน้ําเนื่องจากน้ํามันและเคมีภัณฑ์ บูรณาการร่วมภาครัฐ ภาคเอกชน ก่อนนําไปสู่การปฏิบัติจริง
...
กรมเจ้าท่า จัดประชุมรับฟังความคิดเห็น แผนจัดการมลพิษทางน้ําเนื่องจากน้ํามันและเคมีภัณฑ์ บูรณาการร่วมภาครัฐ ภาคเอกชน ก่อนนําไปสู่การปฏิบัติจริง
จากนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) มอบหมายให้กรมเจ้าท่า จัดรับฟังความคิดเห็นแผนการขจัดมลพิษทางน้ําเนื่องจากน้ํามันและเคมีภัณฑ์ เพื่อรวบรวมความคิดเห็นของผู้ที่มีส่วนได้ส่วนเสียทั้งภาครัฐและเอกชน รวมถึงประชาชน ต่อแผนจัดการมลพิษทางน้ําเนื่องจากน้ํามันและเคมีภัณฑ์ และแผนปฏิบัติการตามระเบียบสํานักนายกรัฐมนตรีว่าด้วยการจัดการมลพิษทางน้ําเนื่องจากน้ํามันและเคมีภัณฑ์ พ.ศ. 2565
วันที่ 28 กุมภาพันธ์ 2566 นายสรพงศ์ ไพฑูรย์พงษ์ รักษาการอธิบดีกรมเจ้าท่า มอบหมายให้ นายภูริพัฒน์​ ธีระกุลพิศุทธิ์​ รองอธิบดีกรมเจ้าท่า​ ด้านปลอดภัย เป็นประธานฯ ในการประชุมรับฟังความคิดเห็น แผนจัดการมลพิษทางน้ํา เนื่องจากน้ํามันและเคมีภัณฑ์ และแผนปฏิบัติการ ณ ห้องประชุมพัชราวดี โรงแรมปรินซ์พาเลซ กรุงเทพฯ
น้ํามันและเคมีภัณฑ์ เป็นสิ่งที่มีบทบาทและมีความสําคัญอย่างยิ่งต่อเศรษฐกิจและประชาชน เนื่องจากน้ํามันและเคมีภัณฑ์มีอยู่เฉพาะบางแห่งและบางพื้นที่ของโลก ดังนั้นการผลิตและการใช้ประโยชน์จากน้ํามันและเคมีภัณฑ์จึงจําเป็นต้องมีระบบการขนส่งเข้ามามีส่วนร่วม ซึ่งการขนส่งน้ํามันหรือเคมีภัณฑ์จึงนิยมใช้ระบบการขนส่งทางเรือเป็นหลักเนื่องจากมีค่าใช้จ่ายต่ํากว่าการขนส่งในรูปแบบอื่นๆ ถึงแม้ว่าการขนส่งน้ํามันหรือเคมีภัณฑ์ทางเรือจะมีมาตรการเฝ้าระวังและป้องกันเพียงใด อุบัติเหตุจากการขนส่งย่อมเกิดขึ้นได้เสมอ ซึ่งหากน้ํามันหรือเคมีภัณฑ์รั่วไหลลงสู่ทะเลหรือแหล่งน้ําสาธารณะใด ย่อมหลีกเลี่ยงไม่ได้ถึงผลกระทบและความเสียหายอย่างร้ายแรงต่อสิ่งแวดล้อมและประชาชน
ดังนั้น กรมเจ้าท่า โดยสํานักความปลอดภัยและสิ่งแวดล้อมทางน้ํา จึงได้จัดประชุมรับฟังความคิดเห็นต่อร่างแผนจัดการมลพิษทางน้ําเนื่องจากน้ํามันและเคมีภัณฑ์ และแผนปฏิบัติการ โดยอาศัยอํานาจตามความในข้อ 9 แห่งระเบียบสํานักนายกรัฐมนตรีว่าด้วยการจัดการมลพิษทางน้ําเนื่องจากน้ํามันและเคมีภัณฑ์ พ.ศ. 2565 โดยคณะทํางานจัดทําร่างแผนจัดการมลพิษทางน้ําเนื่องจากน้ํามันและเคมีภัณฑ์ หน่วยงานอื่นที่เกี่ยวข้อง รวมถึงผู้เชี่ยวชาญต่าง ๆ ได้ร่วมกันจัดทําแผนจัดการมลพิษทางน้ําเนื่องจากน้ํามันและเคมีภัณฑ์ และแผนปฏิบัติการ เพื่อกําหนดภารกิจ แนวทางในการปฏิบัติงาน ยุทธวิธี และหน้าที่ความรับผิดชอบขององค์กรต่างๆ ประกอบด้วยหน่วยงานภาครัฐและภาคเอกชน ให้สามารถประสานความร่วมมือและระดมทรัพยากรที่มีอยู่มาใช้ร่วมกันในการขจัดมลพิษทางน้ําเนื่องจากน้ํามันและเคมีภัณฑ์ในน่านน้ําไทยได้อย่างรวดเร็ว และมีประสิทธิภาพสูงสุดในการลดผลกระทบต่อสภาพแวดล้อมและทรัพยากรธรรมชาติ พร้อมใช้เป็นแนวทางให้แก่หน่วยงานที่เกี่ยวข้องดําเนินการตามแผนที่กําหนดต่อไป
รัฐบาลไทย-ข่าวทำเนียบรัฐบาล-​รัฐบาลเร่งเครื่องหนุนหน่วยงานรัฐใช้ระบบดิจิทัลให้บริการประชาชน สพร.เปิด “ระบบท้องถิ่นดิจิทัล” ชวน อปท.ทั่วประเทศเข้าร่วม ยกประสิทธิภาพบริการด้านการอนุญาต ชำระค่าธรรมเนียม
วันพุธที่ 1 มีนาคม 2566
01/03/2566
​รัฐบาลเร่งเครื่องหนุนหน่วยงานรัฐใช้ระบบดิจิทัลให้บริการประชาชน สพร.เปิด “ระบบท้องถิ่นดิจิทัล” ชวน อปท.ทั่วประเทศเข้าร่วม ยกประสิทธิภาพบริการด้านการอนุญาต ชําระค่าธรรมเนียม
​รัฐบาลเร่งเครื่องหนุนหน่วยงานรัฐใช้ระบบดิจิทัลให้บริการประชาชน สพร.เปิด “ระบบท้องถิ่นดิจิทัล” ชวน อปท.ทั่วประเทศเข้าร่วม ยกประสิทธิภาพบริการด้านการอนุญาต ชําระค่าธรรมเนียม
วันที่ 1 มีนาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลได้ขับเคลื่อนการพัฒนาระบบบริหารจัดการภาครัฐตามยุทธศาสตร์ชาติ โดยให้ความสําคัญกับการนําระบบดิจิทัลเข้ามาสนับสนุนการบริการประชาชนในด้านต่างๆ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้เน้นย้ําถึงนโยบายที่การพัฒนาระบบบริการ ที่ต้องเกิดขึ้นอย่างครอบคลุมทั้งหน่วยงานรัฐบาลกลาง และท้องถิ่น
เพื่อรับกับนโยบายของนายกรัฐมนตรี สํานักงานพัฒนารัฐบาลดิจิทัล (องค์การมหาชน) (สพร.) หรือ DGA ได้พัฒนาระบบท้องถิ่นดิจิทัล (Digital Government Platform) เพื่อเป็นเครื่องมือส่งเสริมและสนับสนุนการทํางานขององค์กรปกครองส่วนท้องถิ่น (อปท.) ด้วยระบบดิจิทัลให้มีประสิทธิภาพ ประชาชนได้รับความสะดวกมากขึ้น และขณะนี้ สพร. อยู่ในช่วงการเชิญชวน อปท. ทั่วประเทศเข้ามาใช้ระบบ ล่าสุดได้ลงนามกับองค์การบริหารส่วนจังหวัด (อบจ.) องค์การบริหารส่วนตําบล(อบต.) และ เทศบาล 56 แห่ง เพื่อดําเนินการติดตั้งระบบ อบรมการใช้งานให้กับเจ้าหน้าที่ที่เกี่ยวข้อง และยังคงเปิดรับสําหรับ อปท. ที่สนใจอย่างต่อเนื่อง
น.ส.ไตรศุลี กล่าวว่า ระบบท้องถิ่นดิจิทัล เป็นแพลตฟอร์มกลางที่ช่วยสนับสนุนงานบริการของ อปท. เพื่อให้บริการประชาชนและเพิ่มประสิทธิภาพการทํางานของเจ้าหน้าที่ใน 5 บริการหลัก คือ 1)ระบบบริหารจัดการจุดเดียวเบ็ดเสร็จ (OSS) 2)ระบบขออนุญาตก่อสร้าง (สําหรับพื้นที่ไม่เกิน 150 ตร.ม.) ที่ 3)ระบบออกหนังสือรับรองแจ้งสถานที่จําหน่ายอาหารหรือสถานที่สะสมอาหารออนไลน์
4) ระบบชําระค่าธรรมเนียมต่างๆ อาทิ ค่าขยะ ค่าบําบัดน้ําเสีย ผ่านระบบออนไลน์ เพียงสแกน QR Code และ 5) ระบบสารบรรณอิเล็กทรอนิกส์ สําหรับหน่วยงาน หรือ เจ้าหน้าที่รัฐ สามารถใช้งานระบบสารบรรณอิเล็กทรอนิกส์ เพื่อรับ-ส่งหนังสือราชการกับหน่วยงานภาครัฐอื่นๆ ได้รวดเร็ว และประหยัดในการจัดพิมพ์เอกสารและจัดหาแฟ้มเก็บเอกสารต่างๆ
น.ส.ไตรศุลี กล่าวว่า อทป. ที่สนใจสามารถศึกษาข้อมูล เกี่ยวกับระบบท้องถิ่นดิจิทัล ที่ https://bit.ly/3Iokaz3 หรือโทรสอบถามเกี่ยวกับขั้นตอนการสมัครและอัตราค่าบริการที่ 02 612 6060 และช่องทางอีเมล [emailprotected]
รัฐบาลไทย-ข่าวทำเนียบรัฐบาล-สธ. มอบรางวัลศรีสังวาลย์ ประจำปี 2564 แก่พยาบาลดีเด่นระดับประเทศ 3 สาขา
วันจันทร์ที่ 27 กุมภาพันธ์ 2566
สธ. มอบรางวัลศรีสังวาลย์ ประจําปี 2564 แก่พยาบาลดีเด่นระดับประเทศ 3 สาขา
กระทรวงสาธารณสุข ประกาศมอบรางวัลศรีสังวาลย์ ประจําปี 2564 แก่พยาบาลผู้มีผลงานพัฒนาวิชาชีพดีเด่นระดับประเทศ ใน 3 สาขาได้แก่ ผู้นําการพยาบาลระดับนโยบาย พยาบาลในสถานบริการ และพยาบาลในชุมชน เป็นกําลังใจในการพัฒนางานพยาบาลทั้งด้านบริการ บริหารและวิชาการ
กระทรวงสาธารณสุข ประกาศมอบรางวัลศรีสังวาลย์ ประจําปี 2564 แก่พยาบาลผู้มีผลงานพัฒนาวิชาชีพดีเด่นระดับประเทศ ใน 3 สาขา ได้แก่ ผู้นําการพยาบาลระดับนโยบาย พยาบาลในสถานบริการ และพยาบาลในชุมชน เป็นกําลังใจในการพัฒนางานพยาบาลทั้งด้านบริการ บริหารและวิชาการ เพื่อให้ประชาชนได้รับบริการทางการพยาบาลที่มีคุณภาพ ได้มาตรฐาน และปลอดภัย
วันนี้ (27 กุมภาพันธ์ 2566) ที่ ห้องประชุมแสงสิงแก้ว กรมการแพทย์ นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานการประชุมคณะกรรมการรางวัลศรีสังวาลย์ ครั้งที่ 1/2566 และกล่าวว่า กระทรวงสาธารณสุขให้ความสําคัญในการเสริมสร้างขวัญและกําลังใจของบุคลากรทางการแพทย์ทุกสาขาวิชาชีพ โดย “รางวัลศรีสังวาลย์” เป็นรางวัลที่กระทรวงสาธารณสุขร่วมกับสภาการพยาบาลจัดทําขึ้น เพื่อมอบแก่พยาบาลที่มีผลงานดีเด่นระดับประเทศและเป็นที่ประจักษ์ทั้งในด้านบริการ บริหารและวิชาการ ก่อให้เกิดผลดีในการดูแลสุขภาพประชาชนไทย โดยได้รับพระราชทานพระบรมราชานุญาตให้เชิญพระนามาภิไธย “ศรีสังวาลย์” เป็นชื่อรางวัล และให้เชิญพระอักษรพระนามาภิไธย “ส.ว.” ประดิษฐานบนโล่รางวัล ทั้งนี้ เพื่อรําลึกพระกรุณาธิคุณของสมเด็จพระศรีนครินทราบรมราชชนนี ที่มีต่อพสกนิกรชาวไทย และวิชาชีพการพยาบาลและการผดุงครรภ์
โดยในปี 2564 มีผู้ผ่านการพิจารณาคัดเลือกจากคณะกรรมการรางวัลศรีสังวาลย์ ตามกระบวนการและเกณฑ์การคัดเลือกจากองค์กรต่าง ๆ ทั้งภาครัฐและเอกชน ให้ได้รับรางวัล 3 สาขา ประกอบด้วย 1) สาขาผู้นําการพยาบาลระดับนโยบาย ได้แก่ รองศาสตราจารย์ ดร.ประคิณ สุจฉายา 2) สาขาการพยาบาลในสถานบริการ ได้แก่ นางสาวหรรษา เทียนทอง และ 3) สาขาการพยาบาลในชุมชน ได้แก่ นางสาวเสาวณีย์ อุ่ยตระกูล ซึ่งคณะกรรมการจะนําผู้ได้รับรางวัลเข้าเฝ้าฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี รับพระราชทานรางวัลศรีสังวาลย์ ประจําปี 2564 ในวันพุธที่ 19 เมษายน 2566 ณ ศาลาดุสิดาลัย สวนจิตรลดา
***************************************** 27 กุมภาพันธ์ 2566
รัฐบาลไทย-ข่าวทำเนียบรัฐบาล-ประชุมกองทุนดีอี ครั้งที่ 1/2566
วันพฤหัสบดีที่ 23 กุมภาพันธ์ 2566
ประชุมกองทุนดีอี ครั้งที่ 1/2566
ประชุมกองทุนดีอี ครั้งที่ 1/2566
วันนี้ (23 ก.พ. 2566) – ศ.พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะอนุกรรมการกลั่นกรองพิจารณาโครงการ ครั้งที่ 1/2566 กองทุนพัฒนาดิจิทัลเพื่อเศรษฐกิจและสังคม (กองทุนดีอี) สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) โดยมีนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ และผู้ที่เกี่ยวข้อง เข้าร่วม ณ ห้องประชุม ONDE-1 ชั้น 9 สดช.
_____________________